Poznámky  konsolidovanej účtovnej závierky mesta Bojnice
zostavenej k 31. decembru 2016

I.      VŠEOBECNÉ ÚDAJE
1.	Identifikačné údaje konsolidujúcej účtovnej jednotky:
Názov konsolidujúcej účtovnej jednotky: Mesto BOJNICE

Sídlo konsolidujúcej účtovnej jednotky:   Sládkovičova 1/176, 972 01 Bojnice

IČO konsolidujúcej účtovnej jednotky:     00318001

Dátum založenia/zriadenia konsolidujúcej účtovnej jednotky: 1.1.1991 zákonom č. 369/1990 Zb. o obecnom zriadení 

2.     Informácie o konsolidovanom celku
Konsolidovaný celok mesta Bojnice obsahuje tieto účtovné jednotky:
Názov  účtovnej jednotky	Právna forma	Podiel konsolidujúcej ÚJ na ZI (%)	Podiel konsolidujúcej ÚJ na hlasovacích právach (%)	
Mesto BOJNICE	mesto	100		
Technické služby	príspevková organiz.	100		
Kultúrne centrum Bojnice	príspevková organiz.	100		
Mestská knižnica	príspevková organiz.	100		
Základná škola s materskou školou	rozpočtová organiz.	100		
Základná umelecká škola	rozpočtová organiz.	100		
Centrum voľného času Junior	rozpočtová organiz.	100		
Zariadenie pre seniorov – DD	rozpočtová organiz.
	100		

Mesto je zriaďovateľom všetkých troch príspevkových a štyroch rozpočtových organizácií. Počas roku 2016 došlo v konsolidovanom celku k nasledovnej zmene:
Mestská knižnica Bojnice, p.o.m. zanikla k 1.7.2016 na základe uznesenia MsZ v Bojniciach č. 9/2016 konaného dňa 20.1.2016, pričom nástupníckou organizáciou sa stalo Kultúrne centrum Bojnice, p.o.m., na ktorú prešiel všetok hnuteľný a nehnuteľný majetok MsK Bojnice, p.o.m., pohľadávky a záväzky, práva a povinnosti vyplývajúce z obchodných, občianskoprávnych, pracovnoprávnych a iných právnych vzťahov zrušenej príspevkovej organizácie. 

Identifikačné údaje všetkých účtovných jednotiek konsolidovaného celku mesta Bojnice sú uvedené v tabuľke č. 1 poznámok konsolidovanej účtovnej závierky.

Nižšie sú uvedené účtovné jednotky, v ktorých má konsolidujúca účtovná jednotka podiel, ale nespĺňajú podmienky zahrnutia do konsolidovaného celku (v súlade s § 22 zákona o účtovníctve)  spolu s uvedením dôvodu nezahrnutia do konsolidovanej účtovnej závierky:
Názov  účtovnej jednotky	Sídlo	Dôvod nezahrnutia do KÚZ	
Kúpele Bojnice, a.s.	Kúpele Bojnice 971/3, Bojnice	podiel na vl. imaní menej ako 20 %	
Veolia, Stredoslov. vodáren. spoloč., a.s.	Partizánska cesta 5, B. Bystrica	podiel na vl. imaní menej ako 20 %	
Regionálna televízia Prievidza, s.r.o.	Matice Sloven. 10, Prievidza	podiel na vl. imaní menej ako 20 %	
Čajka Bojnice, a.s.	Kúpele Bojnice 971/3, Bojnice	podiel na vl. imaní menej ako 20 %	

Ďalšie údaje o týchto účtovných jednotách sa nachádzajú v prílohe – tabuľka č. 4  Realizovateľné cenné papiere.

3. Informácie o vedúcich predstaviteľoch a o zamestnancoch konsolidujúcej účtovnej jednotky:

Primátor mesta:		   PhDr. František Tám
Zástupca primátora mesta: 	   Jozef Hatvanyi
Prednosta mestského úradu:    Mgr. Daniel Palacka
Hlavný kontrolór mesta:             Ing. Zuzana Uvírová  Od 1.11.2016 Ing. Ľubomír Kutaš

Konsolidovaný celok mal v roku 2016 priemerne 229,6 zamestnancov, z toho 24 riadiacich pracovníkov. 

4. Informácia o splnení predpokladu nepretržitého pokračovania v činnosti účtovnej jednotky

Konsolidovaná účtovná závierka mesta Bojnice bola zostavená za predpokladu nepretržitého pokračovania v činnosti jednotlivých účtovných jednotiek tvoriacich konsolidovaný celok, a to v súlade so zákonom o účtovníctve a nadväzujúcimi právnymi predpismi.

5. Zmeny účtovných metód a účtovných zásad

Účtovné metódy a všeobecné účtovné zásady boli v konsolidovanom celku konzistentne aplikované. 
V zmysle usmernenia MF SR mesto pri spracovaní konsolidovanej účtovnej závierky prispôsobilo závierku príspevkových organizácií výkazom a postupom účtovníctva materskej účtovnej jednotky. Nakoľko mesto neúčtuje o rezervnom fonde na účte 421 a ostatných fondoch na účte 427 boli zostatky a pohyby predmetných účtov preúčtované na účet 428, pričom hodnoty za predchádzajúce obdobie ostali nezmenené. 

6.      Informácie o výsledku hospodárenia z dôvodu predaja majetku medzi účtovnými   jednotkami konsolidovaného celku mesta Bojnice.
V priebehu účtovného obdobia roku 2016 sa medzi účtovnými jednotkami konsolidovaného celku mesta Bojnice neuskutočnil nákup resp. predaj majetku.
7.     Spôsob ocenenia jednotlivých zložiek.
a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku  sú  úroky z úverov . Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 
O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 
Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.
Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou, t.j. cenou, za ktorú by sa majetok obstaral v čase, keď sa o ňom účtuje.
Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu. Používa sa lineárna metóda odpisovania. Mesto Bojnice zaraďuje majetok do odpisových skupín v zmysle zákona č. 595/2003 Z.z. o dani z príjmov v z.n.p. Ak účtovná jednotka nemôže zaradiť majetok do 1. - 6. odpisovej skupiny, individuálne prehodnotí odpisový plán podľa predpokladaného priebehu jeho morálneho a fyzického opotrebenia.
	
b)	Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze). 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, poistné, provízie a pod.) znížené o zľavy z ceny. Úbytok zásob rovnakého druhu sa účtuje v ocenení cenou zistenou váženým aritmetickým priemerom z obstarávacích cien (alebo vlastných nákladov alebo metódou FIFO  - prvá cena na ocenenie prírastku zásob sa použije ako prvá cena na ocenenie úbytku zásob). Vážený aritmetický priemer sa počíta najmenej raz za mesiac.
Zásoby vytvorené vlastnou činnosťou sa oceňujú vlastnými nákladmi. Vlastné náklady sú priame náklady (priamy materiál, priame mzdy a ostatné priame náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Výrobná réžia sa do vlastných nákladov zahrňuje v závislosti od stupňa rozpracovanosti týchto zásob. 
Zásoby nadobudnuté bezodplatne (darovaním a delimitáciou), prebytky zásob, odpad a zvyškové produkty  sa oceňujú reprodukčnou obstarávacou cenou, čo je cena, za ktorú by sa majetok obstaral v čase, keď sa o ňom účtuje. 
Novozistené zásoby pri inventarizácii sa oceňujú reprodukčnou obstarávacou cenou.
d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí sa oceňujú obstarávacou cenou, t.j. vrátane nákladov súvisiacich s obstaraním.
 Opravná položka sa vytvára k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 
e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. 
h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

j)	Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

k)	Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.
O výnosoch z  poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov).

II.    INFORMÁCIE O METÓDACH A POSTUPOCH KONSOLIDÁCIE 

Konsolidovaná účtovná závierka konsolidovaného celku mesta Bojnice  bola zostavená v súlade so zákonom 
č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.
Výstupy z konsolidovanej účtovnej závierky budú súčasťou Výročnej a konsolidovanej výročnej správy mesta Bojnice za rok 2015, ktorá bude zverejnená na internetovej stránke mesta po jej schválení Mestským zastupiteľstvom v Bojniciach.

1.	Informácie o použitých metódach konsolidácie
Všetky konsolidované účtovné jednotky boli zahrnuté do konsolidovanej účtovnej závierky konsolidovaného celku mesta 
Bojnice metódou úplnej konsolidácie, nakoľko ide o príspevkové a rozpočtové organizácie mesta, a teda o dcérske účtovné jednotky so 100 %-ným podielom.

2.	Goodwill/záporný goodwill
V konsolidovanej účtovnej závierke konsolidovaného celku mesta Bojnice nie je k 31. decembru 2016 vykázaný goodwill .

3.	Konsolidácia medzivýsledku 
Medzivýsledok z predaja dlhodobého hmotného majetku, dlhodobého nehmotného majetku a zásob v rámci konsolidovaného celku mesta Bojnice počas roku 2016 nevznikol.

III.    INFORMÁCIE O ÚDAJOCH NA STRANE AKTÍV A PASÍV SÚVAHY
1.	Dlhodobý majetok 
V roku 2016 bol obstaraný nehmotný majetok PHRSR mesta Bojnice na roky 2015-2020 a následne zaradený na účet 019 vo výške 1 200,- €.
Významné zvýšenie hodnoty majetku na účte 021 predstavuje zaradenie lávky pre peších ponad rieku Nitru z účtu 042 v hodnote 50 891,82 € a vykonané rekonštrukcie v budove Základnej školy s materskou školou Bojnice v celkovej výške 42 626,70 €.
V roku 2016 boli ukončené dve akcie: parkovací systém pod hotelom Régia a za Kultúrnym centrom Bojnice v hodnote 23 334,96 € a 25 576,31 €. Po zaradení na účet 022 boli dohodou zverené do správy Technickým službách, p.o.m. Bojnice.
Najväčší prírastok na účte 022 predstavuje obstaranie vozidla na triedený zber a zvoz odpadu v hodnote 187 430,- €.
Na účet 022 boli zaradené Traktor Wolf v hodnote 4 515,70 € a súbor 3 ks plynových kotlov pre ZPS DD v cene 4 475,73 €.
K úbytkom majetku došlo vyradením a likvidáciou majetku pre fyzické a morálne opotrebenie, napr. Technické služby, p.o.m. vyradili posýpacie vozidlo v OC  10 057,76 € a kosačku TORO v OC 4 367,66 €.

Podrobnejšie informácie o dlhodobom finančnom majetku vykázanom v konsolidovanej účtovnej závierke k 31. decembru 2016 sú uvedené v tabuľke č. 4. /viď bod I.2/.
 
2.	Zásoby
Za účtovné obdobie roku 2016 nedošlo k zníženiu úžitkovej hodnoty zásob a k tvorbe opravnej položku ku zásobám.
3.	Pohľadávky
K pochybným a nedobytným pohľadávkam, kde existuje riziko nevymožiteľnosti, bola vytvorená opravná položka. 
Vývoj opravnej položky,  ako aj prehľad pohľadávok z hľadiska ich vekovej štruktúry a z hľadiska splatnosti je uvedený v tabuľkách č. 8 a 9  konsolidovaných poznámok. 
4.	Časové rozlíšenie aktív
V tabuľkovej prílohe č. 10 konsolidovaných poznámok sú uvedené významné položky časového rozlíšenia aktív.  Ide najmä o predplatené poistné, predplatné, členské poplatky a ostatné služby.
5.	Vlastné imanie
Prehľad o pohybe vlastného imania konsolidovaného celku mesta Bojnice od 1. januára 2016 do 31. decembra 2016 je uvedený v tabuľkovej prílohe č. 12 konsolidovaných poznámok.

6.	Rezervy
Prehľad rezerv konsolidovaného celku v členení na zákonné dlhodobé, krátkodobé a ostatné dlhodobé, krátkodobé k 31. decembru 2016 je uvedený v tabuľkách č. 13 a 14 konsolidovaných poznámok.
Popis významných položiek rezerv:
-	Zamestnanecké pôžitky                                                                              	                           5 980,-
-	Ostatná rezerva na audit	 	  		       	                           1 900,-
-	Iné zákonné a ostatné rezervy 		     	                                             7 560,72

Všetky rezervy sú krátkodobé, s predpokladom použitia v roku 2017. 

7.     Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľke č. 15 konsolidovaných poznámok. 
K záväzkom s najdlhšou dobou splatnosti - dvom úverom zo ŠFRB, ktoré mesto Bojnice použilo pri výstavbe bytových domov na ul. Jánošíkova a Školská a budú uhradené v roku 2036 (Školská) a 2034 (Jánošíkova), pribudol počas roku 2015 nový úver zo ŠFRB. Tento úver bol použitý na kúpu bytovky Jánošíkova II a uhradený bude v roku 2045.
Záväzok voči ŠFRB celkom je vo výške  796 208,50 €, z toho krátkodobá časť  32 729,98 €.

Ďalšou významnou položkou záväzkov je finančná zábezpeka vo výške polročného nájomného za mestské byty v sume
 44 100,99 €.

8.	Bankové úvery a ostatné prijaté návratné finančné výpomoci
Informácie o bankových úveroch vykázaných k 31. decembru 2016 sú uvedené v tabuľke č. 16 konsolidovaných 
poznámok.
           Mesto Bojnice spláca:
-  úver poskytnutý Prima bankou Slovensko, a.s. v roku 2009 vo výške 332 000,- € na investičnú akciu Rekonštrukcia MK 1. 
mája. Úver bude splatený v roku 2019.
- úver poskytnutý Slovenskou záručnou a rozvojovou bankou, a.s. v roku 2012 vo výške 129 722,55 € na Modernizáciu 
verejného osvetlenia na ul. Nemocničná a Školská.  Bude splatený v roku 2021.
- úver poskytnutý Slovenskou záručnou a rozvojovou bankou, a.s. v roku 2012 vo výške  156 000,- € na Rekonštrukciu 
zariadenia pre seniorov, ktorý bude splatený v roku 2021.
Úvery sú zabezpečené úverovou zmenkou, dohodami o vyplňovacom práve k blankozmenkám a zriadením záložného 
práva k nehnuteľnosti parc.č. 2816/19.

9.	Časové rozlíšenie pasív
V tabuľke č. 18 konsolidovaných poznámok sú uvedené významné položky výnosov budúcich období.  
Ako je zrejmé, najvýznamnejšou zložkou časového rozlíšenia pasív sú transfery. Ide o kapitálové transfery prijaté v roku 2016 alebo v predchádzajúcich účtovných obdobiach a nespotrebované bežné transfery. Ich poskytovateľom boli organizácie verejnej správy SR.	

IV. INFORMÁCIE O VÝNOSOCH A NÁKLADOCH

1.	Výnosy

Prehľad o daňových výnosov samosprávy:
v eur
	31.12.2016	31.12.2015	
Poukázaný podiel na dani z príjmov zo štátneho rozpočtu	1 847 698,56	1 642 221,67	
Dane za špecifické služby - za psa	4 649,88	 4 803,25 	
Dane za špecifické služby – za nevýherné hracie prístroje	5,00	510,00	
Dane za špecifické služby - za predajné automaty	1 674,06	1740,00	
Dane za špecifické služby - za ubytovanie	201 048,80	188 926,10	
Dane za špecifické služby - za užívania verejného priestranstva	28 083,76	31 074,08	
Daň z nehnuteľností 	372 631,35	334 907,12	
Daňové výnosy samosprávy spolu 	2 455 791,41	2 204 182,22	

2.	Náklady

V tabuľkách č. 19, 20, 21 konsolidovaných poznámok je uvedené detailné členenie vybraných položiek nákladov konsolidovaného celku mesta Bojnice za účtovné obdobia rokov 2016 a 2015.     

V.    INFORMÁCIE NA PODSÚVAHOVÝCH ÚČTOCH

 V tabuľke č. 23 Informácie o iných aktívach a iných pasívach je uvedená hodnota 288 409,68. Mesto Bojnice vedie ako
odporca niekoľkoročný súdny spor v právnej veci navrhovateľa SLOVPETROL spol. s r.o., Prievidza, pričom očakáva 
kladný výsledok sporu.
Mesto požiadalo  Úrad práce, sociálnych  vecí a rodiny v Prievidzi o preplatenie projektov podpory zamestnávania občanov 
so zdravotným postihnutím a iným znevýhodnením na trhu práce v celkovej výške 4 857,56 €.

VI.    SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2016 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2016.

 PRÍLOHY

1. Údaje o konsolidovanom celku: Tabuľka číslo 1
2. Prehľad o pohybe dlhodobého majetku: Tabuľka číslo 2
3. Prehľad o pohybe na vybraných účtoch: Tabuľky číslo 4,8,9,10,11,12,13,14,15,16,17,18,19,20,21,22,23,24.